หอการค้าแนะลดดอกเบี้ยชะลอทุนไหลเข้า
สภาหอการค้าไทยแนะ ธปท.ลดดอกเบี้ยชะลอเงินทุนไหลเข้าทำค่าบาทแข็ง เพื่อไม่ให้กระทบต่อผู้ส่งออก
27 ม.ค. 2556

สภาหอการค้าไทยแนะ ธปท.ลดดอกเบี้ยชะลอเงินทุนไหลเข้าทำค่าบาทแข็ง เพื่อไม่ให้กระทบต่อผู้ส่งออก
นายพงษ์ศักดิ์ อัสสกุล ประธานกรรมการสภาหอการค้าแห่งประเทศไทย กล่าวว่า การที่ค่าเงินบาทแข็งค่าขึ้นในขณะนี้ เป็นเพราะเกิดการไหลเข้าของเงินทุนต่างชาติ ที่ต้องการเก็งกำไรระยะสั้น ซึ่งไม่ถือว่าเป็นประโยชน์ต่อการลงทุนในระยะยาว 
ทั้งนี้ธนาคารแห่งประเทศไทย (ธปท.) ในฐานะผู้ดูแล ควรเพิ่มความเข้มงวดกับเงินทุนที่ไหลเข้า ที่ต้องการเก็งกำไรในระยะสั้นให้มากขึ้น โดยเห็นว่า ควรลดอัตราดอกเบี้ยลง เพื่อชะลอการไหลเข้าของเงินทุน ไม่ให้กระทบต่อภาคการส่งออกมากเกินไป เพราะผู้ส่งออกได้รับผลกระทบจากการปรับค่าแรงไปแล้ว ทำให้การแข่งขันกับคู่แข่งทำได้ยากขึ้น อาจส่งผลต่อภาพรวมการส่งออกของประเทศไทยได้
อย่างไรก็ตามในสัปดาห์หน้า สภาหอการค้าไทย จะมีการประเมินผลกระทบที่เกิดขึ้นจากค่าเงินบาทอีกครั้ง